

**Csepeli nyári szünidei gyermekétkeztetés**

Csepel Önkormányzata döntése értelmében, a személyes gondoskodást nyújtó szociális és gyermekjóléti szolgáltatásokról, azok térítési díjáról és a természetbeni ellátásokról szóló 22/2022. (XI.30.) önkormányzati rendelete 18. § (3) – (10) bekezdésében foglaltak alapján

**2025. július 1. napjától 2025. augusztus 31. napjáig munkanapon,**

az arra jogosult, kiskorú, csepeli **rászoruló gyermekek részére**

 **Csepeli nyári szünidei gyermekétkeztetés igényelhető**

(előre csomagolt, főétkezésnek megfelelő melegíthető étel).

Az étel **átvételének helyszíne:** Humán Szolgáltatások Igazgatósága telephelye, 1211 Budapest, Táncsics Mihály utca 69.

Az étel **átvételének időpontja:** hétfő-csütörtök: 12.00-13.00 között vagy 15.00-16.00 között

pénteken: 12.00 és 13.45 között

A Csepeli nyári szünidei gyermekétkeztetés **igénybevételének feltétele**: **a kérelem** (erre rendszeresített formanyomtatvány) **papír alapon történő leadása** és a jogosultságot alátámasztó, eredeti **dokumentumok egyidejű bemutatása** (gyermek lakcímkártyája, rendszeres gyermekvédelmi kedvezményt megállapító határozat).

A kérelem leadható: **2025. június 1. és 2025. augusztus 15. között munkanapokon**

A **kérelem leadásának helyszíne**: Humán Szolgáltatások Igazgatósága telephelye, 1211 Budapest, Táncsics Mihály utca 69.

A Csepeli nyári szünidei gyermekétkeztetésre **jogosult az a kiskorú gyermek**, aki:

* Budapest XXI. kerület közigazgatási területén lakó, vagy annak hiányában tartózkodási hellyel rendelkezik,
* akinél megállapították a rendszeres gyermekvédelmi kedvezményre való jogosultságot (a rendszeres gyermekvédelmi kedvezményre való jogosultságot megállapító határozatban foglalt határidőig)
* nem jogosult a gyermekek védelméről és a gyámügyi igazgatásról szóló 1997. évi XXXI. törvény 21/C. § (1) bekezdés a) pontja szerinti szünidei gyermekétkeztetés igénybevételére,
* aki nem veszi igénybe a Budapest XXI. Kerület Csepel Önkormányzata által biztosított nyári napközis tábori szolgáltatást,
* általános iskolában érvényes tanulói jogviszonnyal rendelkezik.